شەفەق نیوز/ جواد موسەوی ئەندام دەسەی تەندروسی و ژینگەی پاڕلەمانی، ئمڕوو شەممە، ئاشکراکرد لە دزیکردن بڕ گەورایگ لە هاوکاری پزشکی تورکی ك ئەرا پارێزگای کەرکوک ونەینەوا رەوانە کریاگە.موسەوەی وە کتاویگ فەرمی ئەرا حەسەن تمیمی وەزیر تەندروسی عراقی، چاپیگی کەفتە دەس ئاژانس شەفەق نیوز، وت؛ لە بنەمای دەسڵاتمان وەگورەی سیستم ناوخۆیی ئەنجومەن نوێنەران، و دەور چەودیریمان لە دەسەی تەندروسی و ژینگە، زانیاری ئەرامان هات باس کەید وە کەمەوبوین لە هاوکاریە تورکیەگە ک رەوانە کریاگە ئەرا وەزارەت تەندروسی /فەرمانگەی تەندروسی کەرکوک و مووسڵ ئەرا نواگردن پەتای کۆڕۆنا.وتیش؛ بڕ گەورایگ لە لی دزی کریاگە جوور دەمامەک وچشتەیل مقەیەتی لە ناو روبەریگ لە یەک کێلومەتر زیاتر نیە، ناوبەین فڕۆکەخانەی کەرکوک و خەسەخانەی کەرکوک وەگورەی هەڵوێست وەرگردنەگە. تمیمی داوا لە وەزارەت تەندروسی کرد لە چەودیری و لێکۆڵینەوە وەل هەرکەسیگ کەموکوڕی لە باوەتەگە داشتگە وەزویترین وەخت، و خەوردارمان بکەێد.ئەمینداریەتی گشتی ئەنجومەن وەزیران عراقی، چوارشەممە، راگەیان لە رەسین فڕۆکەیگ تورکی ئەرا فڕۆکەخانەی ناودەوڵەتی بەغداد، هاوکاری پزشکی هەڵکردگە ئەرا نواگردن ڤایڕۆس کۆڕۆنا.بارەگە ئامێر هەناسە لەناوی بوی و چشتەیل مقەیەتی و تاقیکردن، و ئەمینداریەتەگە وت؛ وەزارەت تەندروسی دەێدەی دەس فەرمانگە تەندروسیەگان لە بەغداد و پارێزگاگان، وەگورەی نیاز.عراق هاوکاری پزشکی وەرگرێد لە جهان ورێکخراو تەندروسی جهانی ئەرا نواگردن ڤایڕۆس کۆڕۆنا، ک ژیر زەمینەی سنورداریگ لە کەرت تەندروسی دیرێد، لەوەر دەیان ساڵ لە جەنگەیل و نائارامی و گەندەڵی، ک مەترسی پەیا کەێد لە رمانن سیستمە تەندروسیەگە.
